سبتہ

سبتہ (Ceuta) ہسپانیہ کا ایک 18.5 مربع کلومیٹر (7.1 مربع میل) پر محیط خود مختار شہر ہے۔ یہ علاقہ ہسپانیہ کے افریقی مقبوضات میں سے ایک ہے اور شمالی افریقہ میں مراکش سے متصل، یہ بحیرہ روم اور بحر اوقیانوس کی سرحد کے ساتھ واقع ہے۔ یہ افریقہ کے متعدد ہسپانوی علاقوں میں سے ایک ہے اور میلیلا اور کینری جزائر کے ساتھ، ان چند میں علاقوں میں سے ایک ہے جہاں مستقل طور پر شہری آباد ہیں۔ یہ ایک باقاعدہ میونسپلٹی تھی جس کا تعلق مارچ، 1995ء میں اس کے خود مختاری کے آئین کے پاس ہونے سے پہلے صوبہ قادس Cádiz سے تھا، جیسا کہ ہسپانوی آئین کے مطابق فراہم کیا تھا، اس کے بعد ایک خود مختار شہر بن گیا۔ سبتہ کی، میلیلا اور کینری جزائر کی طرح، اسپین کے یورپی یونین میں شامل ہونے سے پہلے ایک فری پورٹ کے طور پر درجہ بندی کی گئی تھی۔ اس کی آبادی بنیادی طور پر عیسائیوں اور مسلمانوں پر مشتمل ہے، جس میں سفاردی یہودیوں اور سندھی ہندوؤں کی ایک چھوٹی سی اقلیت بھی ہے، جو پاکستان سے نقل مکانی کرکے آئے ہیں۔ ہسپانوی سرکاری زبان ہے۔ ہسپانوی اور دارجہ عربی دو اہم بولی جانے والی زبانیں ہیں۔ آب و ہوا آبادیات اپنے محل وقوع کی وجہ سے سبتہ ایک مخلوط مذہبی / نسلی آبادی کا مسکن ہے۔ چار اہم مذہبی گروہوں میں مسلم مسیحی، یہودی اور ہندو شامل ہیں۔ آبادی کا تقریبا 51 فیصد مسیحی / ہسپانوی، تقریبا 49 فیصد عرب / بربر / مسلم، 0.25 فیصد یہودی، 0.25 فیصد ہندو اور 0.10 فیصد روما ہیں۔ ہسپانوی سبتہ کی بنیادی اور سرکاری زبان ہے لیکن عربی بھی وسیع پیمانے پر بولی جاتی ہے۔ اس کے علاوہ فرانسیسی اور بربر بھی بولی جاتی ہیں۔ جبل الطارق کے قریب ہونے کی وجہ سے ایک اہم اقلیت انگریزی بھی بولتی ہے۔ حوالہ جات